Asociaţia de Dezvoltare Intercomunitară pentru servicii
în sectorul de apă şi apă uzată din judeţul Satu Mare


PROIECT DE HOTĂRÂRE
             privind aprobarea Planului de investiții finanţat din Fondul de întreţinere, înlocuire şi dezvoltare (IID) pentru anul 2019
Adunarea Generală a Asociaţilor, 
având în vedere:
Prevederile art. 16 Drepturile Autorităţii delegante, ale art. 36  Finantarea investițiilor și co-finantarea  și cele ale articolul 39 – Alte costuri, taxe şi suprataxe din Contractul de delegare a gestiunii serviciilor publice de alimentare cu apă şi de canalizare nr. 12313/19.11.2009, cu modificările și completările ulterioare,
· Prevederile art. 10 alin. (5) și ale art. 44 din Legea serviciilor comunitare de utilităţi publice nr. 51/2006, republicată, cu modificările şi completările ulterioare,
·  Prevederile art. 10 din O.U.G. nr. 198/2005 privind constituirea, alimentarea şi utilizarea Fondului de întreţinere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistenţă financiară nerambursabilă din partea Uniunii Europene, cu modificările și completările ulterioare,
luând în considerare:
· Hotărârea Consiliului de Administrație a S.C. APASERV Satu Mare S.A nr. 44/29.11.2018 privind avizarea Planului de lucrări de întreținere, înlocuire și dezvoltare finanțate din fondul IID pentru anul 2019,
· prevederile art.5, alin. (1) lit. e) şi alin. (2) lit. b), ale art. 17 alin. (2)   lit. a) Operatorul, pct. 4 lit. g) și lit. b) Strategia de dezvoltarea (Master Planul),  din Statutul Asociaţiei,
· Decizia Consiliului Director nr___________/2018 privind aprobarea Planului de investiții finanţat din Fondul de întreţinere, înlocuire şi dezvoltare (IID) pentru anul 2019,
    în temeiul art.16 alin. (3) lit. a din Statutul Asociaţiei,
HOTĂRĂŞTE:

Art.1 Se aprobă Planul de investiții finanţat din Fondul de întreţinere, înlocuire şi dezvoltare (IID) pentru anul 2019, conform anexei care face parte integrantă din prezenta hotărâre. 
Art. 2. Planul de investiții finanţat din Fondul de întreţinere, înlocuire şi dezvoltare (IID) pentru anul 2019 – ca listă anuală de investiții - se constituie ca anexă la proiectul Bugetului de venituri și cheltuieli pe anul 2019 al Asociației.
Art.3   Investiţiile cuprinse în listele de lucrări se vor efectua în limita fondurilor disponibile. 
Art.4 Cu ducerea la îndeplinire şi punerea în aplicare a prezentei hotărâri se încredinţează Aparatul tehnic al Asociaţiei şi S.C. Apaserv Satu Mare S.A. 
Art.5 Prezenta hotărâre se comunică membrilor Asociaţiei de Dezvoltare Intercomunitară pentru servicii în sectorul de apă şi apă uzată din judeţul Satu Mare pentru  îndeplinirea procedurii prevăzută la art. 21, alin. 2, din Statutul Asociaţiei şi Operatorului regional S.C. APASERV Satu Mare S.A.     
                                                                                                Satu Mare, la ______________/2018

